Мазырская жаночая гімназія

Мазырская жаночая гімназія — колішняя навучальная ўстанова ў Мазыры. Падпарадкоўвалася Віленскай навучальнай акрузе. Размяшчалася ў будынку, пабудаваным у канцы XIX стагоддзя на Базарнай плошчы (цяпер Леніна).

 Гісторыя 
Мазырская жаночая гімназія адкрыта ў 1907 годзе на базе жаночага вучылішча, заснаванага ў 1860 годзе. Да 1911 года жаночая гімназія Е. Сапрыноўскай, 29 лістапада 1911 года пераўтворана ў 7-класную жаночую гімназію. Утрымлівалася за дзяржаўны кошт. За навучальнай справай наглядаў дырэктар мужчынскай гімназіі. У ёй працавалі 3 законанастаўнікі і 12 выкладчыкаў Пецярбургскага і Юр’еўскага ўніверсітэтаў, Маскоўскіх вышэйшых жаночых курсаў і інш. Выкладаліся: руская мова і літаратура, гісторыя, матэматыка, фізіка, геаграфія, прыродазнаўства, чыстапісанне, маляванне, нямецкую і французскую мовы, спевы. У 1915 годзе было 269 навучэнак.

Існавала да 1917 года, на яе базе створана 7-гадовая агульнаадукацыйная школа.

 Літаратура 


 Спасылкі 


Катэгорыя:Гімназіі Расійскай імперыі
Катэгорыя:Навучальныя ўстановы Мазыра
Катэгорыя:Гімназіі Беларусі
Катэгорыя:1907 год у Беларусі
Катэгорыя:1900-я ў Мазыры
Катэгорыя:З’явіліся ў 1907 годзе
Катэгорыя:Зніклі ў 1917 годзе
Катэгорыя:Віленская навучальная акруга
Катэгорыя:1860 год у Беларусі